ועדת הכלכלה, כנסת 20, פרוטוקול מספר 910, 2018-12-31 09:30

איתן כבל: בוקר טוב, מנהלת הוועדה, יועצת משפטית, דובר, ערוץ הכנסת, רשמת.

איתן כבל: אנחנו בלי שיר היום, כי אנחנו בתוך פגרה – אין מה לשיר...

איתן כבל: ברשותכם, בואו נעשה את הדיון הזה, שהוא לא ראשון - קצר, ענייני.

איתן כבל: אנחנו עוסקים בתקנות המתווכים במקרקעין (תיקון מס' 3), התשע"ח-2018.

איתן כבל: בתוקף סמכותי לפי סעיפים 18 ו-19 לחוק המתווכים במקרקעין, התשנ"ו-1996, באישור שר האוצר לפי סעיף 39ב לחוק יסודות התקציב, התשמ"ה-1985, ובאישור ועדת הכלכלה של הכנסת, אני מתקינה תקנות אלה: תיקון תקנה 12. 1.

איתן כבל: בתקנה 12 לתקנות המתווכים במקרקעין, התשנ"ז-1997, בתקנת משנה (א)(3), במקום הסכום הנקוב בה יבוא "217".

איתן כבל: תחילה.

איתן כבל: 2.

איתן כבל: תחילתן של תקנות אלה ביום כ"ד בטבת התשע"ט (1 בינואר 2019).

איתן כבל: הערות?

איתן כבל: ברשותכם, רק תגידו לי בשני משפטים – הכי זה כבר עלה פה, וחבר הכנסת פולקמן, בואו אמרו לי מה בדיוק העניין כדי שגם תנוח דעתי מול פולקמן במובן הזה, כי מצד אחד, הרצון שלנו לאפשר למתווכים, שיהיה להם גוף שיוכל שם לפעול וכו'.

איתן כבל: יש להם רצון – אתם כאן, המתווכים, יש להם רצון שהכסף הזה ייכנס וישמש גם לפעילות מעשית, ממשית עבורם.

איתן כבל: הסכום נראה לי סביר.

איתן כבל: מי שלא יכול לשלם את זה, שלא ייכנס לתחום.

איתן כבל: אני אומר את זה בצורה עדינה, מבלי חלילה לזלזל בשום שקל.

איתן כבל: אבל אנחנו כן רוצים לדעת ולהרגיש ולהיות בטוחים – אני אומר לכם במשרד המשפטים – שמתקיים באמת קשר בין האגרה לבין הפעילות שלכם, של המתווכים.

איתן כבל: אמרו לי בקצרה.

איתן כבל: מדובר בהפחתה.

איתן כבל: ייאמר לזכותה של השרה שקד, שלפחות בשנים האחרונות היא יצאה למבצע של הפחתת אגרות – איפה שניתן להפחית, היא עושה את המאמץ – לא רק בתחום התיווך, אלא כמעט בכל תחום שבתחום סמכותה, ויש לומר לה תודה ולהסיר בפניה את הכובע על העניין הזה.

איתן כבל: בטיוטת התקנות הפחתה של 40% בגובה האגרה השנתית שנדרשים לשלם כלל המתווכים במקרקעין בישראל לשם חידוש רשיונם, העומדת כיום על סכום של 361 ₪.

איתן כבל: לאחר ההפחתה יעמוד סכום האגרה על 217 ₪.

איתן כבל: בבקשה.

איתן כבל: רק על הקשר.

אסף נועם: אדוני, עו"ד אסף נועם ממשרד המשפטים, הלכה המשפטית.

אסף נועם: לגבי ההפחתה, הדיון הקודם נסוב על הזיקה של העלויות של היחידה.

אסף נועם: יש להבחין – יש כאן

אסף נועם: שלוש אגרות למתווכים במקרקעין: אגרה בגין הבחינה, אגרה בגין קבלת הרשיון, שהיא קרוב לאלף שקלים, ואגרה שנתית שבה אנחנו מדברים, ובה אנחנו עושים את ההפחתות הנמשכות.

אסף נועם: אגרת הבחינה ואגרת קבלת הרשיון זה אגרות שמכסות באופן די מלא את ההוצאות בגינן, את הוצאות היחידה.

אסף נועם: האגרה השנתית סביבה התקיים הדיון, ונשאלו היום מה הפעולות שמתקיימות.

אסף נועם: אנחנו הבנו שמדובר גם בעלויות השוטפת של ניהול יחידת רשם המתווכים, גם בדין משמעתי לציבור המתווכים – במערך שלם של דין משמעתי, עם ועדה וקובל, וגם בהדרכות שעכשיו צפויות לגבור, והתקיימו כמה הדרכות.

אתי מויאל: כנסים.

איתן כבל: עזוב.

אסף נועם: בכל אופן, בד בבד עם בחינת גם המקצוע וגם האגרות בכל היחידות המקצועיות כפי שציינת, רואה חשבון, שמאים, נוטריונים וכו', נעשתה בחינה של התאמת הזיקה, וראינו לנכון להוריד באופן מרבי את האגרה.

אסף נועם: הורדנו לפני שנה ב-25%.

אסף נועם: ההפחתה כיום היא של 40%.

איתן כבל: נכון, זה גם היה כאן.

אסף נועם: עלות משמעותית, 2.5 מיליון שקלים בשנה.

אסף נועם: היתה גם הפחתה לחיילי מילואים.

אסף נועם: לכן בהתאם להסכמות מהאוצר הגענו לזיקה שהיא רק לגבי האגרה השנתית של 60%, שזה עלייה משמעותית ביחס לזיקה כאן בין העלויות, ולא צריכה להיות חפיפה בהתאם לאגרות.

איתן כבל: תודה.

איתן כבל: אתה לא צריך להקריא הכול.

איתן כבל: העניין ברור.

איתן כבל: יש לכם הסתייגויות?

יצחק לוי: איציק לוי, יושב-ראש לשכת מתווכי נדל"ן הארצית.

יצחק לוי: אין לנו הסתייגויות.

יצחק לוי: אנחנו חושבים שהצעד הזה הוא מבורך.

יצחק לוי: אנחנו מברכים את משרד המשפטים, מברכים את רשויות המתווכים על כל הפעילות שהיא עושה במשך כל השנה.

יצחק לוי: אנחנו באמת פתחנו ערוץ תקשורת עם משרד המשפטים כדי לבחון את כל הנושא של איך בסופו של דבר נוכל לקבל תמורה בעד האגרה, בתקווה שבעתיד הקרוב תתאשר תוכנית כזו, נהיה שותפים אליה ונוכל להביע את עמדתו ואת דעתנו ואת עשייתנו בתוך העניין הזה, כדי שנוכל להביא בשורה למתווכים וליצור מצב שהכספים הללו באמת משמשים- -

איתן כבל: תודה.

איתן כבל: מקווה שאתה סוגר עסקאות יותר קצר.

איתן כבל: ..

איתן כבל: תודה.

איתן כבל: בבקשה.

אסף אפשטיין: אסף אפשטיין, אני יושב-ראש לשכת המתווכים בירושלים וחבר באגודה הארצית של לשכת מתווכים.

אסף אפשטיין: אני רוצה להגיד לגמרי חיזוק חיובי לצוות של משרד המשפטים.

אסף אפשטיין: אנחנו כל הזמן מרגישים שאנחנו עובדים יותר ויותר בהרמוניה, ובסוף אנחנו נהנה מזה, והציבור, לא פחות.

איתן כבל: תודה לגב' מויאל, תודה למורן, תודה לכולכם.

איתן כבל: אני מאשר את התקנות.

אתי מויאל: אני רק רוצה לומר שאני מודה לך מאוד על ההזדמנות שנתת למשרד המשפטים לקיים את הדיון הזה להפחתת האגרות, כי באנו לעשות משהו טוב.

אתי מויאל: אני מאחלת לך ולכולם הצלחה.

איתן כבל: אמן.

איתן כבל: תודה רבה, הישיבה נעולה.